Пенчо Славейков
Усойно, миловидно цвете…

chitanka.info

Усойно, миловидно цвете,

сираченце на пролетта,

останало да вехнеш в самост

на майка си подир смъртта!

Доведе ме при тебе слука

нечакана, в несгоден час —

откъснах те, цветенце свидно,

от твоя дъх примамен аз.

И споменът за теб, горкинко,

сърце ми още все гнети…

А може би увяхна с радост

под моите милувки ти!

Издание:

П. П. Славейков, Събрани съчинения в осем тома, том 1. Български писател, С. 1958

П. П. Славейков, Съчинения. Том II. Лирика. Фигура, С. 2003.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.